Komission asetus (EY) N:o 1749/96, annettu 9 päivänä syyskuuta 1996, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä



Virallinen lehti nro L 229 , 10/09/1996 s. 0003 - 0010



KOMISSION ASETUS (EY) N:o 1749/96, annettu 9 päivänä syyskuuta 1996, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 (1) ja erityisesti sen 4 artiklan ja 5 artiklan 3 kohdan, sekä katsoo, että jokaisen jäsenvaltion on tuotettava yhdenmukaistettu kuluttajahintaindeksi (YKHI) tammikuuta 1997 koskevasta indeksistä alkaen, asetuksen (EY) N:o 2494/95 3 artiklassa edellytetään, että YKHI perustuu jäsenvaltion alueella kuluttajien tarpeiden välittömäksi täyttämiseksi myyntiin asetettujen tavaroiden ja palveluiden hintoihin, jäsenvaltioiden tuottamien nykyisten kuluttajahintaindeksien kattavuus, uusien keskeisten hyödykkeiden ja palvelujen sisällyttämiskäytännöt, hinnoiteltujen tuotteiden laadullisten muutosten mukauttamismenettelyt, hintojen yhdistämismenetelmät perusaggregaattien hintaindeksien luomiseksi ja hintatietojen hankkimiseen käytetyt otantamenetelmät ja -käytännöt eroavat toisistaan siinä määrin, että jäsenvaltioiden tuottamat kuluttajahintaindeksit eivät täytä YKHI:ien tuottamiseen tarvittavia vertailukelpoisuusvaatimuksia, aiemmin kerättyjen tietojen käyttö uusien hintatietojen sijaan eroaa kerättyjen hintojen käytöstä siinä määrin, että jäsenvaltioiden tuottamat kuluttajahintaindeksit eivät täytä YKHI:n tuottamiseen vaadittavia vertailukelpoisuusvaatimuksia, on tarpeen sisällyttää uudet keskeiset hyödykkeet ja palvelut sekä sellaisiin YKHI:eihin, joiden painot päivitetään vuosittain, että sellaisiin, jotka päivitetään harvemmin, täytäntöönpanotoimenpiteet ovat välttämättömiä YKHI:ien vertailukelpoisuuden takaamiseksi asetuksen (EY) N:o 2494/95 5 artiklan 3 kohdan mukaisesti, asetuksen (EY) N:o 2494/95 15 artiklan mukaisesti komissio (Eurostat) antaa neuvostolle kertomuksen YKHI:ien luotettavuudesta ja vertailukelpoisuusvaatimusten noudattamisesta, tässä asetuksessa tarkoitetut toimenpiteet ovat yhdenmukaisia neuvoston päätöksellä 89/382/ETY (2) perustetun tilasto-ohjelmakomitean lausunnon kanssa, ja Euroopan rahapoliittista instituuttia on kuultu asetuksen (EY) N:o 2494/95 5 artiklan 3 kohdan mukaisesti, ja se on antanut myönteisen lausunnon, ON ANTANUT TÄMÄN ASETUKSEN: I. YLEISET MÄÄRÄYKSET 1 artikla Tavoite Tämän asetuksen tavoitteena on määritellä kunkin jäsenvaltion tuottaman vertailukelpoisen yhdenmukaistetun kuluttajahintaindeksin (YKHI) tuottamiseksi: - hyödykkeiden ja palveluiden peruskattavuus sekä vertailukelpoiset käytännöt uusien keskeisten kulutustavaroiden ja palvelujen sisällyttämiseksi indeksiin, - laadullisten mukauttamismenettelyjen vähimmäisvaatimukset, - käytettyjen hintojen vähimmäisvaatimukset, - perusaggregaattien hintaindeksien kokoamiseen käytettävä laskukaava. Tavoitteena on myös varmistaa, että hintojen otannat takaavat YKHI:eille riittävän luotettavuuden kansainvälisten vertailujen tekemiseksi, sekä tuottaa tietoa, jonka perusteella otantojen vähimmäisvaatimukset voidaan asettaa. 2 artikla Määritelmät Tässä asetuksessa tarkoitetaan: a) `YKHI:iin sisältyvien hyödykkeiden ja palveluiden peruskattavuudella` COICOP/YKHI-luokitukseen (Yksityisen kulutuksen käyttötarkoituksen mukainen luokitus YKHI:n tarpeisiin mukautettuna) sisältyviä kolminumerotasolla määriteltyjä luokkia ja alaluokkia, jotka on lueteltu liitteessä I; b) `uusilla keskeisillä hyödykkeillä ja palveluilla` niitä hyödykkeitä ja palveluita, joiden laadulliset muutokset eivät suoraan sisälly jäsenvaltion kuluttajahintaindeksiin ja joiden osuus arvioidusta kokonaiskulutuksesta on noussut vähintään yhteen tuhannesosaan kyseisen YKHI:n kattamasta kulutuksesta; c) `laadullisella muutoksella` tilannetta, jossa jäsenvaltio arvioi tietyn tuotteen muutosten synnyttäneen kuluttajan kannalta merkittäviä eroja ominaisuuksiltaan tai malliltaan uudenlaisen hyödykkeen tai palvelun ja YKHI:iin aiemmin valitun, korvattavan tuotteen välillä. Laadullisista muutoksista ei ole kyse, kun YKHI:n otokseen tehdään mittavia uudistuksia; d) `laadullisella mukauttamisella` toimia, joilla huomioidaan laadullinen muutos lisäämällä tai vähentämällä tutkittuja käypiä tai viitehintoja kyseisen laadullisen muutoksen arvoa vastaavalla kertoimella tai summalla; e) `kohdeotoksella` sitä hyödykkeiden ja palveluiden hintojen kokoelmaa, jonka jäsenvaltio aikoo sisällyttää tammikuulta 1997 tai jostakin myöhemmästä ajanjaksosta koottavaan YKHI:in joko jäsenvaltion omien tai joidenkin eurooppalaisten luotettavuus- ja vertailukelpoisuusvaatimusten täyttämiseksi; f) `tutkitulla hinnalla` jäsenvaltion tosiasiassa vahvistamaa hintaa; g) `arvioidulla hinnalla` tutkitun hinnan tilalla käytettävää hintaa, joka perustuu asiamukaiseen arviolaskelmaan. Aiemmin tutkittuja hintoja ei tulkita arvioiduiksi hinnoiksi, ellei niiden voida osoittaa olevan asianmukaisesti arvioituja; h) `korvaavalla hinnalla` hyödykkeen tai palvelun tutkittua hintaa, jolla suoraan korvataan kohdeotoksessa olleen hyödykkeen tai palvelun hinta; i) `perusaggregaatti-indeksillä` yksinomaan hintatiedoista koostuvaa perusaggregaattien hintaindeksiä; j) `perusaggregaatilla` YKHI:n kaikkein yksityiskohtaisimmalla ositustasolla katettua kulutusta, josta ei ole saatavilla luotettavia kulutustietoja painotustarkoituksiin; k) `otannalla` kaikkia YKHI:n kokoamiseen liittyviä menetelmiä, joissa kuluttajahintojen perusjoukon osiota käytetään arvioitaessa tietyn YKHI:iin sisältyvän hyödyke- tai palveluluokan hintojen muutoksia; l) `luotettavuudella` ominaisuutta, jota arvioidaan `tarkkuuden` eli otantavirheiden koon ja `edustavuuden` eli vääristymien puutteen perusteella. II. TOIMENPITEET YKHI:IEN VERTAILUKELPOISUUDEN, LUOTETTAVUUDEN JA MERKITYKSEN VARMISTAMISEKSI 3 artikla Peruskattavuus YKHI:t, jotka sisältävät kaikkien sellaisten liitteessä I mainittujen luokkien hintaindeksit ja painot, jotka kattavat yli yhden tuhannesosan kaikkien luokkien kokonaiskulutuksesta, ovat vertailukelpoisia. 4 artikla Uudet keskeiset hyödykkeet ja palvelut Jäsenvaltioiden on a) Pyrittävä järjestelmällisesti havaitsemaan uudet keskeiset hyödykkeet ja palvelut ja b) tarkistettava niiden tuotteiden merkitys, jotka muissa jäsenvaltioissa todetaan uusiksi ja keskeisiksi. Uusien keskeisten hyödykkeiden ja palvelujen hintamuutokset sisällytetään YKHI:eihin aina, kun hyödykkeen tai palvelun arvioidaan täyttävän 2 artiklan b kohdan vaatimukset. Sisällyttämisen tulee tapahtua 12 kuukauden kuluessa niiden havaitsemisesta joko mukauttamalla painotuksia tämän asetuksen liitteessä I annetun COICOP/YKHI-luokituksen kyseisen luokan osalta tai sen sisällä, tai määrittämällä uudelle hyödykkeelle tai palvelulle erityinen oma osuus painosta. 5 artikla Laadullisten mukauttamismenettelyjen vähimmäisvaatimukset 1. YKHI:t, jotka on asianmukaisesti laadullisesti mukautettu, ovat vertailukelpoisia. Laadullisten muutoksien tapahtuessa jäsenvaltioiden on tehtävä hintaindekseihin vastaavat mukautukset, jotka perustuvat eksplisiittisiin laskelmiin laadullisen muutoksen arvosta. Kansallisten arvioiden puuttuessa jäsenvaltioiden tulee perustaa laskelmansa komission (Eurostat) antamiin tietoihin, silloin kun asiaankuuluvia tietoja on saatavilla. 2. Kun laskelmia ei ole saatavilla, hintamuutos arvioidaan vähentämällä valitun tuotteen hinnasta sen tuotteen hinta, jonka tilalle se on otettu. Missään tapauksessa ei laadullisen muutoksen tule arvioida kattavan koko kahden tuotteen välistä hintaeroa, ellei sitä voida asianmukaisin laskelmin osoittaa. Kun korvaukset on tehtävä alennuksella tarjottujen hyödykkeiden tai palvelujen perusteella, korvaavia tuotteita ei valita vastaavan hinnan vaan kuluttajalle vastaavan käyttöarvon perusteella. 6 artikla Hintojen vähimmäisvaatimukset 1. Jäsenvaltioiden on tuotettava YKHI:t kohdeotoksesta tutkittujen hintojen perusteella, vrt. 2 artiklan e kohta. a) Jos kohdeotos edellyttää kuukausittaisia tarkastuksia, mutta tuotteen saatavuuden tai muun syyn vuoksi se ei ole mahdollista, arvioituja hintoja voidaan käyttää ensimmäisen tai toisen kuukauden ajan, mutta kolmannesta kuukaudesta alkaen on käytettävä korvaavia hintoja. b) Jos kohdeotos poikkeuksellisesti edellyttää harvemmin kuin kuukausittain tapahtuvia tarkistuksia, arvioituja hintoja käytetään niiden kuukausien osalta, jolloin tarkistuksia ei vaadita. Arvioituja hintoja voidaan käyttää myös ensimmäisellä kerralla, kun tarkistus epäonnistuu. Jos tarkistus epäonnistuu toisen kerran peräkkäin, käytetään korvaavia hintoja. 2. Jos tässä artiklassa tarkoitetuissa tilanteissa ei ole saatavilla korvaavia hintoja, arvioitujen hintojen käyttämistä voidaan jatkaa, olettaen, että niiden käyttö rajoittuu tasolle, joka ei estä vertailukelpoisuuden saavuttamista. 7 artikla Perusaggregaattien hintaindeksit YKHI:ien kokoamisessa käytetään jompaakumpaa tämän asetuksen liitteessä II olevassa 1 kohdassa annetuista laskukaavoista tai muuta vertailukelpoista laskukaavaa, jonka tuottama indeksi ei eroa järjestelmällisesti liitteessä annetuilla laskukaavoilla kootusta indeksistä enempää kuin keskimäärin yhden kymmenesosaprosentin vuodessa edelliseen vuoteen verrattuna. 8 artikla Otantojen vähimmäisvaatimukset Kohdeotoksista, jotka sisältävät kussakin COICOP/YKHI-luokassa sen painoarvon huomioon ottaen riittävän määrän perusaggregaatteja muodostaakseen edustavan otoksen luokkaan kuuluvista tuotteista ja kussakin perusaggregaatissa riittävän määrän hintatietoja ottaakseen huomioon perusjoukon sisäiset hintavaihtelut, kootut YKHI:t ovat asianmukaisia ja vertailukelpoisia. 9 artikla Laadunvalvonta Jäsenvaltioiden on: a) annettava komissiolle (Eurostat) pyydettäessä riittävät tiedot minkä tahansa otoksen ulkopuolelle jätetyn tuotteen kulutusosuudesta ilmaistuna osuutena YKHI:n kattamasta kokonaiskulutuksesta, jotta tässä asetuksessa annettujen säännösten noudattamista voidaan valvoa; b) ilmoitettava komissiolle (Eurostat) uusista keskeisistä hyödykkeistä ja palveluista sekä annettava pyydettäessä riittävät perustelut tietyn uuden keskeisen hyödykkeen tai palvelun jättämiseen pois indeksistä, jotta tässä asetuksessa annettujen säännösten noudattamista voidaan valvoa; c) seurattava laadullisia muutoksia ja tehtyjä mukautuksia riittävästi voidakseen osoittaa noudattaneensa tässä asetuksessa annettuja säännöksiä sekä annettava komissiolle (Eurostat) pyydettäessä kyseiset tiedot; d) määriteltävä ja ylläpidettävä selvästi rajattu kohdeotos ja valvottava hintojen tarkistusta ja arviointia riittävästi, jotta voidaan varmistaa tässä asetuksessa annettujen säännösten noudattaminen. Niiden on pyydettäessä annettava komissiolle (Eurostat) kyseiset tiedot säännösten noudattamisen arvioimiseksi ja noudattamiseksi; e) käytettäessä muita kuin tämän asetuksen liitteessä II olevassa 1 kohdassa mainittuja laskukaavoja annettava komissiolle (Eurostat) pyydettäessä riittävät tiedot kyseisen vaihtoehtoisen laskukaavan käytön vaikutuksista valitulla ajanjaksolla ja valittuihin perusaggregaatteihin, jotta tässä asetuksessa annettujen säännösten noudattamista voidaan valvoa; f) annettava komissiolle (Eurostat) pyydettäessä riittävän yksityiskohtaiset tiedot kohdeotoksista, jotta tässä asetuksessa annettujen säännösten noudattamista voidaan valvoa, sekä riittävät koostetilastot otosten edustavuudesta ja tarkkuudesta, jotta komissio (Eurostat) voi esittää otannan vähimmäisvaatimuksia koskevia ehdotuksia asetuksen (EY) N:o 2494/95 15 artiklan mukaisessa YKHI:ejä koskevassa kertomuksessa, jonka se antaa lokakuussa 1997. III. LOPPUMÄÄRÄYKSET 10 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1996. Komission puolesta Yves-Thibault DE SILGUY Komission jäsen (1) EYVL N:o L 257, 27.10.1995, s. 1 (2) EYVL N:o L 181, 28.6.1989, s. 47 LIITE I YKHI:n peruskattavuuteen sisältyvät seuraavat hyödykkeiden ja palveluiden luokat ja alaluokat: >TAULUKON PAIKKA> LIITE II Perusaggregaattien laskukaava 1. Perusaggregaattien laskemiseen käytetään joko aritmeettisten keskihintojen suhdetta >VIITTAUS KAAVIOON> tai geometristen keskihintojen suhdetta >VIITTAUS KAAVIOON>, jossa pt on käypä hinta, pb viitehinta ja n kyseisten hintojen määrä perusaggregaatissa. Muita laskukaavoja voi käyttää, olettaen, että ne täyttävät 7 artiklassa esitetyt vertailukelpoisuusvaatimukset. 2. Hintasuhteiden aritmeettista keskiarvoa >VIITTAUS KAAVIOON> ei yleensä ole syytä käyttää, sillä se johtaa helposti vertailukelvottomuuteen. Sen käyttö on sallittua poikkeustapauksissa, kun voidaan osoittaa tuloksen olevan vertailukelpoinen. 3. Perusaggregaatin hintaindeksi voidaan laskea ketjutusindeksinä käyttäen jompaakumpaa 1 kohdan suosituskaavoista. Esimerkiksi aritmeettisten keskihintojen suhdetta: >VIITTAUS KAAVIOON>, jossa Pit tarkoittaa i:dettä hintatietoa tietylle perusaggregaatille ajanjakson t aikana ja st perusaggregaatille saatua hintaotosta ajanjakson t aikana. Käytännössä otosta voidaan päivittää kuukausittain, tai tavallisemmin pitemmin aikavälein, kun hintatietoja ei ole saatavilla. Jos perusajanjakson b ja ajanjakson t välillä ei saada lainkaan hintatäydennyksiä, Itb on >VIITTAUS KAAVIOON>, aritmeettisten keskiarvojen yksinkertainen suhde (tai vastaavasti edellä mainitun geometrisen laskukaavan tapauksessa). Artimeettisia keskihintasuhteita ei tule käyttää, jos ketjuttaminen tapahtuu pidemmällä aikavälillä kuin vuosittain.